送從吉禪者
作者：釋重顯
朝代：宋

paragraphs: 君不見行路難，亦容易，握草爲金不爲貴。
難曾平地湧波瀾，易復到處列祥瑞。
堪笑堪悲能幾幾，天上人間立高軌。
兄弟十字越參星，一義同心淡秋水。
因憶韶陽古風骨，石火雷光遲出沒。
隔身之句是程途，扣門之問非窠窟。
殷勤報君君記取，方外周游看爪距。
虎狼叢不遇知音，剔起眉毛便歸去。